**APSTIPRINĀTS**

Rīgas domes Izglītības, kultūras un sporta departamenta 2019. gada 10. decembra

iepirkuma komisijas sēdē

protokols Nr. 1

## Iepirkums, kas tiek veikts saskaņā ar Publisko iepirkumu likuma 9. pantu

**“****Griezto ziedu, pušķu un ziedu kompozīciju iegāde Rīgas domes Izglītības, kultūras un sporta departamenta vajadzībām”**

(iepirkuma identifikācijas Nr. RD IKSD 2019/34)

## NOLIKUMS

1. VISPĀRĪGĀ INFORMĀCIJA
2. **Informācija par pasūtītāju**
   1. Pasūtītājs ir Rīgas domes Izglītības, kultūras un sporta departaments (turpmāk – Departaments, arī Pasūtītājs), reģ. Nr. 90011524360, Krišjāņa Valdemāra iela 5, Rīga, LV-1010, tālr. 67026816, e-pasts [iksd@riga.lv](mailto:iksd@riga.lv).
   2. Iepirkuma komisija (turpmāk – Komisija) ir apstiprināta ar Departamenta 03.12.2019. rīkojumu Nr. DIKS-19-1628-rs.
   3. Iepirkuma nosaukums un piešķirtais identifikācijas numurs ir **“Griezto ziedu, pušķu un ziedu kompozīciju iegāde Rīgas domes Izglītības, kultūras un sporta departamenta vajadzībām”** , identifikācijas Nr. RD IKSD 2019/34 (turpmāk – Iepirkums).
   4. **Kontaktpersona,** kura sniedz organizatorisku informāciju: Inese Liepa, e-pasts: inese.liepa@riga.lv
   5. **Iepirkuma dokumentu saņemšana**:Iepirkuma dokumenti (nolikums ar pielikumu, turpmāk – Nolikums) ir brīvi un tieši elektroniski pieejami Pasūtītāja pircēja profilā [www.eis.gov.lv](http://www.eis.gov.lv).
   6. **Papildu informācijas sniegšana**:
      1. Ja piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
      2. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju Pasūtītāja pircēja profilā, norādot arī uzdoto jautājumu [www.eis.lv](http://www.eis.lv).
   7. **Piedāvājumu iesniegšana**:
      1. Pretendenti piedāvājumus var iesniegt līdz **2019. gada 23. decembrī plkst. 10:00**, Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
      2. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
      3. Pretendents sedz izmaksas, kas ir saistītas ar piedāvājuma sagatavošanu un iesniegšanu.
      4. Pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 1.8.1.3. apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
   8. **Prasības piedāvājuma noformējumam un iesniegšanai**:

1.8.1. Piedāvājums jāiesniedz elektroniski Elektronisko iepirkumu sistēmas (www.eis.gov.lv) e-konkursu apakšsistēmā, ievērojot šādas pretendenta izvēles iespējas:

1.8.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā Iepirkuma sadaļā ievietotās formas;

1.8.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.8.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.8.2. Sagatavojot piedāvājumu, pretendents ievēro, ka:

1.8.2.1. Pieteikuma veidlapa (2.pielikums), tehniskais un finanšu piedāvājums (1.pielikums) jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;

1.8.2.2. Pieteikumu paraksta pretendentu pārstāvēt tiesīgā persona ar drošu elektronisko parakstu vai Elektronisko iepirkumu sistēmas piedāvāto elektronisko parakstu;

1.8.2.3. Citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

1.8.3. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.

1.8.4. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

1.8.5. Visas piedāvātās cenas norāda euro (EUR) (ar precizitāti ne vairāk kā 2 (divas) zīmes aiz komata) bez pievienotās vērtības nodokļa (PVN).

1.8.6. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā Iepirkuma sadaļā) ietvertos nosacījumus.

1.8.7. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

1.8.8. Ja piedāvājums saturēs kādu no iepriekš minētajiem riskiem, tas netiks izskatīts.

* + 1. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
    2. Pretendents, parakstot piedāvājumu, apliecina visu iesniegto dokumentu atvasinājumu un tulkojumu pareizību. Ja Komisijai rodas šaubas par iesniegtās dokumenta autentiskumu, tā pieprasa, lai pretendents uzrāda dokumenta oriģinālu vai iesniedz dokumentu atvasinājumu un tulkojumu pareizības apliecinājumu papīra formātā.
    3. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja Komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.

1. **INFORMĀCIJA PAR IEPIRKUMA PRIEKŠMETU**

**Iepirkuma priekšmeta apraksts**:

* 1. Iepirkuma priekšmets ir griezto ziedu, pušķu un ziedu kompozīciju iegāde Departamenta vajadzībām saskaņā ar Tehnisko specifikāciju – tehnisko un finanšu piedāvājumu (1.pielikums). CPV kods: 03121210-0 (ziedu kompozīcijas), 03121200-7 (grieztie ziedi).

2.2. Plānotā kopējā līgumcena – EUR 20 000 (divdesmit tūkstoši *euro* un 00 centi), neieskaitot pievienotās vērtības nodokli (turpmāk – PVN).

2.3. Iepirkuma priekšmets nav sadalīts daļās.

2.4. Pretendentam jāiesniedz piedāvājumu par visu iepirkuma priekšmeta apjomu.

2.5. Pretendents drīkst iesniegt vienu piedāvājumu vienā variantā.

2.6. Iepirkuma rezultātā tiks noslēgts iepirkuma līgums.

2.7. Līguma izpildes termiņš un vieta:

* + 1. Līgums tiks slēgts uz 12 (divpadsmit) mēnešiem no spēkā stāšanās dienas vai līdz kopējās līguma summas izlietošanai, atkarībā no tā, kurš no nosacījumiem iestāsies pirmais.
    2. Līguma izpildes vieta – Rīga, NUTS kods: LV006.

1. **IZSLĒGŠANAS NOTEIKUMU PĀRBAUDE**
   1. Publisko iepirkumu likuma (turpmāk – PIL) 9. panta astotās daļas izslēgšanas noteikumu pārbaudi Komisija veiks, ievērojot šā panta devītās, desmitās, vienpadsmitās un divpadsmitās daļas noteikumus.
   2. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
2. **PRETENDENTU ATLASES NOSACĪJUMI UN IESNIEDZAMIE DOKUMENTI**

|  |  |  |  |  |
| --- | --- | --- | --- | --- |
| **Nr. p.k.** | **Atlases prasības** | | | **Atlases dokumenti** |
| 4.1. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā.  Ja piedāvājumu iesniedz piegādātāju apvienība/ personālsabiedrība (turpmāk – Apvienība), tad šī prasība attiecināma uz katru Apvienības dalībnieku. | | | Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| 4.2. | Pretendenta florists ir sertificēts attiecīgajā pakalpojuma jomā, un tas piekrīt iesaistīties iepirkuma priekšmetā norādītajos pakalpojumos.  Ja piedāvājumu iesniedz Apvienība, tad šī prasība jāizpilda vismaz vienam Apvienības dalībniekam. | | | 1. Pretendents iesniedz speciālistu – floristu profesionālās kvalifikācijas apliecību kopijas. 2. Florista apliecinājums, ka pretendenta uzvaras gadījumā tas piekrīt iesaistīties šajos pakalpojumos. |
| 4.3. | Pretendenta tuvākās tirdzniecības vietas (vairumtirdzniecības bāzes, mazumtirdzniecības vietas) atrašanās attālums – ne vairāk kā 1,5 (1 kilometrs un 500 metri) km attālumā no Departamenta ēkas, kura atrodas Kr.Valdemāra 5, Rīgā.  Iepirkuma komisijai ir tiesības nepieciešamības gadījumā veikt Pretendenta norādīto datu pareizības pārbaudi. | | | Pretendents iesniedz izdruku no interneta vietnes <http://maps.google.com> piedāvātais rīks “Norādes” un tā apakšrīks “Kājām” ievadot Pasūtītāja adresi (Kr.Valdemāra 5, Rīga) un attiecīgo tirdzniecības vietas adresi, kurā norādīts iešanas kājām maršruts un attālums (izteikts kilometros ar vienu atzīmi aiz komata) no Pasūtītāja adreses līdz tuvākajai tirdzniecības vietai. |
| **Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, un Apvienības** | | | | |
| 4.4. | | Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. | Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | |
| 4.5. | | **Prasības Apvienībai** | Ja piedāvājumu kā pretendents iesniedz Apvienība, tad ir jāiesniedz vienošanās par personālsabiedrības izveidošanu gadījumā, ja Apvienība tiks atzīta par Iepirkuma uzvarētāju. | |

1. **PIEDĀVĀJUMĀ IEKĻAUJAMIE DOKUMENTI**
   1. **Pretendentu atlases dokumenti:** noteikti Nolikuma 4. punktā.
   2. **Tehniskais-finanšu piedāvājums**: pretendents iesniedz aizpildītu un parakstītu Nolikuma 1. pielikumu (paraksta ar Elektronisko iepirkumu sistēmas piedāvāto elektronisko parakstu vai parakstot ar drošu elektronisko parakstu).
   3. **Pieteikums**: pretendents iesniedz aizpildītu un parakstītu Nolikuma 2. pielikumu (paraksta ar Elektronisko iepirkumu sistēmas piedāvāto elektronisko parakstu vai parakstot ar drošu elektronisko parakstu).
2. PIEDĀVĀJUMU VĒRTĒŠANA
   1. **1. posms** – Piedāvājumu noformējums: Nolikuma 1.8. apakšpunktā noteikto prasību izpildes pārbaude.
   2. **2. posms** – Pretendentu atlase: Nolikuma 4. punktā noteikto prasību izpildes pārbaude.
   3. **3. posms** – Tehniskais-finanšu piedāvājuma pārbaude.
   4. Vērtējot tehnisko - finanšu piedāvājumus, Komisija pārbaudīs, vai piedāvājumā nav aritmētisku kļūdu. Ja Komisija konstatēs aritmētiskās kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
   5. Ja piedāvājums šķiet nepamatoti lēts – Komisija rīkojas PIL 53. pantā noteiktajā kārtībā.
   6. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā. Komisija noraida piedāvājumu, ja tas neatbilst attiecīgajā vērtēšanas posmā noteiktajām prasībām.
   7. Līguma slēgšanas tiesības tiks piešķirtas pretendentam, kurš atbilst visām Iepirkumā noteiktajām prasībām un ir iesniedzis saimnieciski visizdevīgāko piedāvājumu, kuru nosaka, ņemot vērā tikai cenu (nosacītā piedāvājuma cena).
   8. **Nosacītā piedāvājuma cena – NC – (tiks izmantota piedāvājumu salīdzināšanai) aprēķināma pēc formulas: NC= G∑ + L∑ + P un sastāda: EUR bez PVN.**

G∑ ir 1. tabulas *(G)* kolonnas pozīciju kopsumma,

L∑ ir 2. tabulas *(L)* kolonnas pozīciju kopsumma,

P ir 3.tabula (P) vienas piegādes cena Rīgas robežās.

Līguma izpildes ietvaros par pamatu norēķiniem tiks ņemtas Nolikuma 1. pielikuma 1. un 2. tabulā norādītās vienību cenas, kā arī 3.tabulā norādītā vienības cena, ja tiks nodrošināta piegāde Rīgas robežās.

* 1. Ja vismaz divu piedāvājumu novērtējums ir vienāds, priekšroka dodama tā pretendenta piedāvājumam, kurš piedāvā viszemāko cenu par Nolikuma 1. pielikuma 1. tabulu “Floristikas pakalpojumi (G∑)”.
  2. Par Komisijas pieņemto lēmumu Pasūtītājs informēs visus pretendentus 3 (trīs) darba dienu laikā.

1. **IEPIRKUMA LĪGUMS** 
   1. Pamatojoties uz pretendenta piedāvājumu, ar Komisijas izraudzīto pretendentu (līgumā – Izpildītāju) Pasūtītājs (šīs sadaļas izpratnē – Rīgas domes Izglītības, kultūras un sporta departaments) slēdz iepirkuma līgumu.
   2. Par Izpildītāja sniegtajiem pakalpojumiem Pasūtītājs norēķinās ar 100% pēcapmaksu par katru konkrēto pasūtījumu.
   3. Izpildītājs iesniedz elektronisko rēķinu ne vēlāk kā 5 (piecu) dienu laikā no katras pasūtījuma izpildes dienas. Par sniegto pakalpojumu Pasūtītājs veic maksājumu Izpildītāja bankas kontā 14 (četrpadsmit) dienu laikā no elektroniskā rēķina saņemšanas dienas, pamatojoties uz Izpildītāja izsniegto un Pasūtītāja pārstāvja apstiprināto un elektroniski iesniegto rēķinu, kuram klāt pievienots skenēts preču piegādes dokuments vai preču pavadzīme.
   4. Izpildītājs elektroniskajā rēķinā norāda maksātāja un pakalpojuma sniedzēja rekvizītus, atsauci uz iepirkuma līguma datumu un numuru, kā arī pēc pasūtītāja kontaktpersonas/ pakalpojuma saņēmēja norādījumiem veidlapas laukā ”Speciālās atzīmes” obligāti norāda kontaktpersonas vārdu un uzvārdu.
   5. Izpildītājs sagatavo elektronisko rēķinu atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu.
   6. Izpildītājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem:
      1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
      2. augšupielādē rēķinu failus pašvaldības portālā [www.eriga.lv](http://www.eriga.lv), atbilstoši portālā noteiktajam aprakstam par elektroniskā rēķina iesniegšanas formātu un piegādes veidu;
      3. izmanto Web formas manuālai rēķinu ievadei.
   7. Līgumā noteiktā kārtībā iesniegts elektroniskais rēķins nodrošina līgumslēdzējiem elektroniskā rēķina izcelsmes autentiskumu un satura integritāti.
   8. Līgumslēdzēji (puses) vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
   9. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
   10. Ja Izpildītājs ir iesniedzis nepareizi aizpildītu un/ vai līguma nosacījumiem neatbilstošu elektronisko rēķinu, pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
   11. Ja ir noticis pakalpojuma sniegšanas termiņa kavējums, Izpildītājs maksā Pasūtītājam līgumsodu (samazina rēķina summu) 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% no rēķina summas;
   12. Ja ir noticis apmaksas termiņa kavējums pasūtītājs maksā Izpildītājam līgumsodu 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% no rēķina summas.
   13. Pasūtītājam ir tiesības vienpusēji atkāpties no līguma, ja līguma darbības laikā vismaz 2 (divas) reizes ir konstatēts, ka sniegtais pakalpojums/ piegādātā prece neatbilst tehniskās specifikācijas un līguma noteikumiem.

|  |  |
| --- | --- |
| Iepirkuma komisijas priekšsēdētāja | K.Graudumniece |

Liepa 67026870

Goļatkina 67026784